ᱨᱤᱭᱟ ᱥᱮᱱ

ᱨᱤᱭᱟ ᱥᱮᱱᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱨᱤᱭᱟ ᱫᱮᱵᱽ ᱣᱚᱨᱢᱟ ᱠᱟᱱᱟ, ᱡᱟᱱᱟᱢ ᱛᱟᱭ ᱒᱔ ᱡᱟᱱᱩᱣᱟᱨᱤ ᱑᱙᱘᱙ ᱨᱮ ᱦᱩᱭ ᱞᱮᱱ ᱛᱟᱭᱟ᱾ ᱱᱩᱭ ᱫᱚ ᱢᱤᱫ ᱥᱤᱧᱚᱛ ᱨᱮᱱ ᱯᱟᱯᱟᱴᱤᱭᱟ ᱟᱨ ᱢᱚᱰᱮᱞ ᱠᱩᱲᱤ ᱠᱟᱱᱟᱭ᱾ ᱩᱱᱤ ᱟᱡ ᱱᱟᱱᱤᱭᱟᱜ ᱧᱩᱛᱩᱢ ᱫᱚ ᱥᱩᱪᱤᱛᱨᱟ ᱥᱮᱱ, ᱟᱭᱳ ᱢᱩᱱᱢᱩᱱ ᱥᱮᱱ ᱟᱨ ᱢᱤᱥ ᱮᱨᱟ ᱛᱟᱭ ᱨᱟᱭᱢᱟ ᱥᱮᱱ ᱦᱚᱸ ᱢᱤᱫ ᱯᱟᱯᱟᱴᱤᱭᱟᱹᱭ ᱛᱟᱦᱮᱸ ᱟᱠᱟᱱᱟ, ᱚᱱᱠᱟ ᱜᱮ ᱨᱤᱭᱟ ᱥᱮᱱ ᱢᱟᱨᱟᱝ ᱯᱟᱯᱟᱴᱤᱭᱟᱹ ᱨᱤᱱᱤᱡ ᱜᱷᱟᱨᱚᱸᱡᱽ ᱠᱷᱚᱱ ᱢᱮᱱᱟᱭᱟ᱾ ᱱᱩᱭ ᱫᱚ ᱟᱡ ᱯᱟᱴ ᱠᱟᱹᱢᱤ ᱦᱚᱨᱟ ᱥᱮᱨᱢᱟ ᱑᱙᱙᱒ ᱨᱮ ᱯᱷᱤᱞᱢ ᱵᱷᱤᱥᱠᱚᱱᱭᱟ ᱨᱮ ᱢᱤᱫ ᱫᱷᱟᱣ ᱜᱤᱫᱽᱨᱟᱹ ᱯᱟᱯᱟᱴᱤᱭᱟᱹ ᱢᱮᱱ ᱞᱮᱠᱟᱛᱮ ᱠᱟᱹᱢᱤ ᱮ ᱮᱦᱚᱵ ᱠᱮᱫ-ᱟᱭ᱾ ᱩᱱᱤ ᱫᱚ ᱟᱡᱟᱜ ᱯᱷᱤᱞᱢ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱨᱮᱱᱟᱜ ᱯᱩᱭᱞᱩ ᱵᱮᱵᱟᱥᱟᱭ ᱥᱚᱨᱮᱥ ᱠᱩᱲᱟᱭ ᱥᱮᱨᱢᱟ ᱒᱐᱐᱒ ᱨᱮ ᱮᱱ ᱠᱮ ᱪᱚᱸᱫᱽᱨᱟ ᱦᱚᱛᱮᱛᱮ ᱩᱫᱩᱜ ᱥᱚᱫᱚᱨ ᱞᱮᱱ ᱛᱟᱭ ᱠᱚᱢ ᱵᱚᱡᱚᱴ ᱟᱱ ᱥᱮᱠᱥ ᱠᱚᱢᱮᱰᱤ ᱦᱤᱸᱫᱤ ᱯᱷᱤᱞᱢ ᱥᱴᱟᱭ ᱨᱮ ᱧᱟᱢ ᱠᱮᱫ-ᱟᱭ᱾ ᱱᱩᱭᱟᱜ ᱚᱱᱠᱟᱱ ᱟᱫᱷᱟᱱ ᱯᱷᱤᱞᱢ ᱨᱮ ᱵᱟᱱᱟᱣᱤᱡ ᱯᱨᱤᱛᱤᱥ ᱱᱚᱸᱫᱤᱭᱟᱜ  ᱥᱮᱨᱮᱧ ᱢᱮᱱᱟᱜ ᱦᱤᱝᱞᱤᱥ (Hinglish) ᱯᱷᱤᱞᱢ "ᱡᱷᱚᱸᱠᱟᱨ ᱵᱤᱴᱥ"(᱒᱐᱐᱑), ᱥᱟᱫᱤ ᱱᱚᱹ ᱑ (᱒᱐᱐᱕) ᱟᱨ ᱢᱚᱞᱭᱟᱞᱚᱢ ᱨᱮ ᱦᱚᱨᱚᱨ ᱯᱷᱤᱞᱢ 
ᱚᱱᱚᱛᱷᱟᱵᱷᱫᱽᱨᱚᱢ (᱒᱐᱐᱕) ᱨᱮ ᱥᱮᱞᱮᱫ ᱢᱮᱱᱟᱭᱟ᱾
 ᱠᱟᱹᱢᱤ ᱦᱚᱨᱟ ᱟᱨ ᱟᱡᱟᱜ ᱡᱤᱭᱚᱱ
ᱜᱮᱞ ᱛᱩᱨᱩᱭ ᱥᱮᱨᱢᱟ ᱩᱢᱮᱨ ᱨᱮ ᱡᱚᱠᱷᱚᱱ ᱨᱤᱭᱟ ᱯᱷᱟᱞᱜᱩᱱᱤ ᱯᱟᱴᱷᱚᱠ ᱨᱮᱱᱟᱜ ᱥᱮᱨᱮᱧ ᱵᱟᱡᱟᱣ ᱵᱷᱤᱰᱤᱭᱚ ᱨᱮ ᱭᱟᱫᱽ ᱯᱤᱭᱟ ᱠᱤ ᱟᱱᱮ ᱞᱟᱜᱤ ᱨᱮ ᱠᱟᱹᱢᱤ ᱟᱠᱟᱫ-ᱟᱭ, ᱛᱚᱠᱷᱚᱱ ᱯᱩᱭᱞᱩ ᱫᱷᱟᱣ  ᱩᱱᱤ ᱢᱤᱫ ᱢᱚᱰᱮᱞ ᱞᱮᱠᱟᱛᱮ ᱠᱚ ᱩᱨᱩᱢ ᱠᱮᱫᱮᱭᱟ᱾ ᱩᱱ ᱠᱷᱚᱱ ᱜᱮ ᱩᱱᱤ ᱫᱚ ᱥᱮᱨᱮᱧ ᱵᱟᱡᱟᱣ ᱵᱷᱤᱰᱤᱭᱚ, ᱴᱮᱞᱤᱵᱷᱤᱡᱚᱱ, ᱵᱷᱤᱜᱽᱭᱟᱯᱚᱱ ᱠᱚ, ᱯᱷᱮᱭᱥᱚᱱ ᱥᱚ ᱟᱨ ᱯᱚᱛᱨᱤᱠᱟ ᱨᱮᱱᱟᱜ ᱟᱵᱽᱨᱚᱱ ᱨᱮ ᱧᱮᱞᱚᱜ ᱮ ᱮᱦᱚᱵ ᱮᱱᱟ᱾ ᱨᱤᱭᱟ ᱫᱚ ᱢᱤᱫ ᱥᱟᱶᱛᱟ ᱠᱟᱹᱢᱤ ᱦᱚᱨᱟ ᱞᱮᱠᱟᱛᱮ ᱦᱚᱸ ᱟᱹᱰᱤ ᱮ ᱠᱟᱹᱢᱤ ᱟᱠᱟᱫᱟ ᱟᱨ ᱮᱭᱰᱥ (AIDS) ᱠᱚ ᱵᱟᱵᱚᱛ ᱛᱮ  ᱦᱚᱲ ᱠᱚ ᱵᱟᱰᱟᱭ ᱚᱪᱚ ᱞᱟᱹᱜᱤᱫ ᱛᱮ ᱯᱟᱨᱥᱟᱞ ᱟᱱ ᱢᱤᱫ ᱵᱷᱤᱰᱤᱭᱚ ᱥᱮᱨᱮᱧ ᱨᱮ ᱦᱮᱡ ᱞᱮᱱᱟᱭ, ᱡᱟᱦᱟᱸ ᱫᱚ ᱚᱱᱟ ᱨᱮᱱᱟᱜ ᱞᱟᱠᱷᱭᱚ ᱛᱟᱦᱮᱸᱜ ᱠᱟᱱᱟ ᱦᱚᱲ ᱠᱚ ᱛᱟᱞᱟ ᱨᱮ ᱱᱚᱶᱟ ᱨᱩᱣᱟ ᱨᱚᱜᱽ ᱠᱟᱨᱚᱱ ᱵᱟᱵᱚᱛ ᱛᱮ ᱥᱟᱱᱟᱢ ᱠᱚ ᱛᱟᱞᱟ ᱨᱮ ᱵᱮ-ᱵᱟᱹᱲᱤᱡ ᱠᱚ ᱥᱟᱦᱟ ᱨᱮᱱᱟᱜ ᱛᱟᱦᱮᱸᱜ ᱠᱟᱱᱟ᱾ ᱱᱩᱭ ᱫᱚ ᱜᱤᱫᱟᱹᱨ ᱠᱚᱣᱟᱜ ᱢᱮᱫ ᱰᱟᱠᱛᱚᱨ ᱠᱷᱚᱱ ᱦᱟᱛᱟᱣ ᱟᱠᱟᱱ ᱫᱷᱚᱱ ᱠᱩᱲᱟᱹᱣ ᱨᱮ ᱜᱚᱲᱚ ᱟᱠᱟᱱᱟᱭ᱾ ᱱᱤᱛ ᱦᱟᱹᱵᱤᱡ ᱨᱤᱭᱟ ᱫᱚ  ᱯᱟᱯᱟᱴᱤᱭᱟᱹ ᱟᱥᱢᱤᱛᱟ ᱯᱟᱴᱮᱞ ᱥᱟᱶ ᱮᱢ ᱮᱢ ᱮᱥ (MMS) ᱠᱞᱤᱯ, ᱯᱷᱚᱴᱚᱜᱽᱨᱟᱯᱷᱚᱛ ᱫᱚᱵᱽᱵᱩ ᱨᱚᱛᱱᱟᱱᱤ ᱦᱟᱜ ᱵᱚᱪᱚᱨ ᱠᱮᱭᱞᱮᱱᱰᱚᱨ ᱨᱮ ᱩᱱᱤᱭᱟᱜ ᱠᱩᱴᱩ ᱯᱷᱚᱴᱚ (ᱪᱤᱛᱟᱹᱛ) ᱟᱨ ᱨᱤᱲᱷᱤᱣᱟᱫᱤ (ᱢᱟᱱᱟᱣ) ᱥᱤᱧᱚᱛ ᱯᱷᱤᱞᱢ ᱵᱮᱯᱟᱨ ᱨᱫ ᱢᱟᱨᱟᱝ ᱯᱚᱨᱫᱟ ᱨᱮ ᱪᱩᱢᱵᱚᱱ ᱪᱚᱜ ᱠᱚ ᱮᱢ ᱠᱚ ᱥᱟᱶ ᱵᱤᱵᱟᱫ ᱨᱮᱱᱟᱜ ᱥᱟᱢᱟᱱ ᱦᱩᱭ ᱟᱠᱟᱫᱮᱭᱟ᱾
ᱥᱟᱹᱠᱷᱭᱟᱹᱛ